Ma yella deg wayen yerzan aglam n yiwudam nessaweḍ, ula d dagi ɣer kra n yigemmaḍ. I meṛṛa leṣnaf n uglam llan deg yeḍrisen n Tinhinan Harrac, maca yemgarad usemres nsen seg uḍris ɣer wayeḍ. D aglam ns tigawin d uglam n tnefsit i wumi terra azal ugar tmarut deg tira-s.Ma yella d galam n ṭṭbiɛa d uglam n tfekka, llan maca ur tessefti ara awal yis-sen tmarut. Sin-agi ineggura mgaraden amek i d-ttbanen deg uḍris ɣer wayeḍ, tikkwal ttasen-d d tukkisin yemden gar cwiṭ d waṭas. Tikkwal niḍen ttasen-d d awal, d tafyirt neɣ snat. Xas ulamma aglam n uwadem ur yeffukti ara am win yettilin deg ungal, maca ur nezmir ara ad d-nini belli ulac-it deg tullist n Tinhinan Ḥarrac, yella, yerna s leṣnaf-ines di rebɛa. Ammud-a n tullisin Tajmilt i waṭṭan n Tinhinan Ḥarrac, zemren ad ilin fell-as yinadiyen niḍen, ara igen tasleḍt i wakud d wadeg deg tullisin-a neɣ daɣen tasleḍt n tsiwelt.